برسفيرنس روفر
برسفيرنس روفر (بالانجليزي: Perseverance rover) هي مركبة فضائية آلية بيتحكم بيها عن بعد اتصنعت في مختبر الدفع النفاث عشان تستخدم في مهمة المريخ 2020 بتاعت ناسا بهدف استكشاف فوهة جيزيرو علي المريخ. إطلاق الروفر حصل في 30 يوليو 2020 الساعة 7:50 الصبح بتوقيت شرق أمريكا (11:50 حسب التوقيت العالمي)، ومتوقع إنها تنزل علي المريخ في 18 فبراير 2021.

الروفر عليها سبع أدوات علمية عشان دراسة سطح المريخ في فوهة جيزيرو من ضمنها كاميرات وميكروفونين. الروفر عليه طيارة هليكوبتر صغيرة اسمها إنجينويتي شغالة بالطاقة الشمسية وهتساعد الروفر في استكشاف أماكن تدرسها.

التصميم 
اتصممت برسفيرنس روفر بمساعدة من فريق المهندسين اللي اشتغل علي كيوريوسيتي روفر عشان التشابه مابينهم. صمم المهندسين عجلات برسفيرنس عشان تكون أنشف وأقوي من عجلات كيوريوسيتي اللي اتضررت. اتصنعت العجلات من الألومينيوم عشان تبقي أسمك وأمتن، وبعرض قليل بس بقطر اكبر (52.5 سم) من قطر عجلات كيوريوسيتي (50 سم). الروفر عندها دراع آلية بخمس مفاصل طولها 2.1 متر، وهتستخدم عشان تحلل العينات الجيولوجية علي سطح المريخ.

وزن مولد الطاقة بتاع الروفر (بطارية النظائر المشعة متعددة المهام) 45 كغ وبيستخدم 4.8 كغ من ثاني أكسيد البلوتونيوم كمصدر ثابت للحرارة اللي بتتحول لكهرباء. الطاقة الكهربائية الكلية للروفر 110 وات في وقت الإطلاق مع انخفاض بسيط مع مرور وقت المهمة. الروفر فيها بطاريتيت ليثيوم أيون عشان توفي احتياجات الطاقة للنشاطات بتاعت المركبة لما متطلبات الطاقة تزيد عن انتاج الكهرباء المنتظم بتاع بطارية النظائر المشعة. بطارية النظائر المشعة تقدر تشتغل لمتوسط عمر 14 سنة وأدتها وزارة الطاقة الأمريكية لناسا. بطارية النظائر المشعة تقدر تفضل شغالة بمرونة كبيرة للمهمات حتي في غياب الشمس وفي العواصف الترابية.

الروفر فيها طيارة هليكوبتر مريخية (إنجينويتي) بتشتغل علي الطاقة الشمسية، واتصممت عشان تختبر ثبات الطيران علي المريخ وقدرتها علي إنها تلاقي أفضل مسار للروفر لمدة 30 يوم. وزن الهليكوبتر 1.8 كغ وما عليهاش أي معدات علمية وعليها كاميرات بس.

المهمة

المهمات العلمية 

الروفر عندها أربع أهداف ليها علاقة بالأهداف العلمية لبرنامج استكشاف المريخ:

 البحث عن بيئات صالحة للحياة: التدوير والتعرف علي بيئات قديمة تقدر تدعم حياة ميكروبية.
 البحث عن بصمات حيوية: التدوير علي علامات محتملة لحياة ميكروبية قديمة، بالتحديد في الصخور المعروفة بحفظ العلامات ديه مع الزمن.
 تخزين العينات: تجميع عينات ترابية وصخرية وتخزينها علي سطح المريخ.
 التمهيد للبشر: اختبار انتاج الأكسجين في الغلاف الجوي بتاع المريخ.

الاسم 

اختار توماس زيوربوشين، مدير مساعد العمليات العلمية في ناسا الاسم برسفيرنس بعد ما عمل مسابقة لطلاب الصف الإتناشر عشان اختيار اسم للروفر اسمها "سمي الروفر" واللي اتسجل فيها أكتر من 28,000 اقتراح. سجل طالب في الصف السابع اسمه ألكساندر ماتر من بيرك، ڤيرچينيا الاقتراح اللي كسب في مختبر الدفع النفاث. واتبعتله هو وعيلته دعوة لحضور

إطلاق الروفر من رأس كانافيرال في مركز كينيدي للفضاء بتاع لناسا في يوليو 2020. كتب ماتر في مقاله الكسبان:

حالة الرحلة 
أقلعت برسفيرنس روفر بنجاح في 30 يوليو 2020 في 11:50 بتوقيت جرينتش علي صاروخ حامل من نوع أطلس 5 بتاع ائتلاف الإطلاق المتحد من مجمع إطلاق الفضاء 41 في محطة كيب كانافيرال الجوية في رأس كانافيرال في فلوريدا. هتقعد الروفر سبع شهور علي ما توصل للمريخ وتنزل في فوهة جيزيرو في 18 فبراير 2021 عشان تدور علي علامات علي وجود حياة قديمة، استكشاف جيولوجيا الكوكب، ومهمات تانية. موقع ناسا Eyes on the Solar System فيه تعقب حي لمسار برسفيرنس روفر والمهمات التانية.

الأجهزة 
اتراجع أكتر من 60 اقتراع عن الأجهزة اللي ممكن تشيلها الروفر وبعد مراجعتها اختير منها سبع معدات ملائمة للمهمات العلمية المتخطط ليها للروفر في 31 يوليو 2014:

 جهاز ليثوكيمياء الأشعة السينية الكوكبي (PIXL)، مطياف فلوري الأشعة السينية عشان يحدد تركيب الذرات العنصرية الدقيقة علي سطح المريخ.
 مصور الأشعة السينية للتجارب شبه السطحية علي المريخ (RIMFAX)، جهاز رادار قياس الأرض عشان يصور الكثافات الأرضية المختلفة، الطبقات، الصخور المدفونة، النيازك، المياه المتجمدة تحت الأرض، والأجاج بعمق 10 متر. أدت مؤسسة أبحاث الدفاع النرويجية الجهاز لناسا.
 محلل ديناميكيات المريخ البيئية (MEDA)، مجموعة من المستشعرات اللي بتقيس درجة الحرارة، سرعة الرياح واتجاهها، الضغط، الرطوبة النسبية، الإشعاع، وأشكال وأحجام الحبيبات الترابية. أدي مركز بيولوجيا الفضاء الأسباني الجهاز لناسا.
 تجربة ISRU للأكسجين علي المريخ (MOXIE)، تجربة تقنية اسكتشافية ستصنع كمية قليلة من الأكسجين من ثنائي أكسيد الكربون الموجود في الغلاف الجويبتاع المريخ، ممكن تتصنع التجربة ديه علي نطاق أوسع عشان تدعم الحياة البشرية علي المريخ أو عشان تصنع وقود الصواريخ لعمليات الرجوع.
 سوبركام (SuperCam)، جهاز مختلط بيقدر يصور، ويحلل تراكيب كيميائية، وعدانة الصخور والحطام الصخري عن بعد. الجهاز متثبت بجهازين ليزر وأربع أجهزة مطياف بتسمح للمركبة بالتعرف علي البصمات الحيوية عن بعد والأماكن الصالحة للحياة. اتعاونت خمس مؤسسات في فرنسا، اسبانيا، وأمريكا في صنع الجهاز.
 ماستكام-زي (Mastcam-Z)، جهاز تنظير مجسم يقدر يقرب الرؤية بخاصية الZoom.
 ماسح البيئات الصالحة للحياة برامان واللمعان للمواد العضوية والكيماوية (SHERLOC)، مطياف رامان بالأشعة فوق البنفسجية بيستخدم التصوير الدقيق وليزر بالأشعة فوق بنفسجية عشان يحدد العدانة الدقيقة ويتعرف علي المركبات العضوية.

فيه كاميرات كتير متثبتة علي الروفر، وفيه كمان لأول مرة روفر مريخية، جهازين ميكروفون عشان يستخدم في الهبوط، والحركة، وتجميع العينات.

"ابعت اسمك للمريخ" 
دعت حملة ناسا "ابعت اسمك للمريخ" الناس من كل أنحاء العالم عشان تسجل اسمائها عشان تتحط علي الروفر اللي رايحة المريخ، وسجل حوالي 10,932,295 شخص اسمه في الحملة. اتطبعت الأسماء بشعاع الإلكترون علي تلت رقائق سيليكون بحجم الظفر، مع 155 مقالة خاصة بالمتأهلين للتصفيات النهائية في مسابقة "سمي الروفر" بتاعت ناسا. اتثبتت الرقائق علي لوح ألومينيوم. الثلاث رقائق محطوطة في مساحة صغيرة علي اللوح المطلي بأكسيد الألومينيوم مع رسمة لكوكب الأرض، المريخ، والشمس مطبوعة بالليزر. اتركب اللوح علي الروفر في 26 مارس 2020.

لوح تقدير للعاملين في مجال الصحة 
أطلقت برسفيرنس في جائحة فيروس كوفيد-19 واللي بدأ يأثر علي تخطيط المهمة في مارس 2020. عشان يظهروا الشكر والتقدير للعاملين في مجال الرعاية الصحية اللي ساعدوا في الجائحة، اتثبت لوح صغير عليه عصاية أسكليبيوس علي الروفر. قال مدير المشروع، مات والاس، أنه بيأمل في أن الأجيال المستقبلية اللي هتروح للمريخ تقدر العاملين في مجال الصحة في 2020.

لينكات برانيه

مصادر 

فضاء